Brántega, Agolada - Wikipedia

# Brántega, Agolada

### Na Galipedia, a wikipedia en galego.

San Lourenzo de Brántega é unha parroquia que se localiza no oeste do concello de Agolada. Segundo o padrón municipal de 2004 tiña 179 habitantes (92 homes e 87 mulleres) distribuídos en 9 entidades de poboación, o que supón unha diminución en relación ao ano 1999 cando contaba con 240 habitantes.

Brántega é un nome de raíz céltica. Existen na parroquia varios túmulos funerarios no Campo da Mámoa e en Moas.

A parroquia de Brántega foi cabeza do concello e nela celebrábase unha importante feira o día 26 de cada mes. Ademais é un nó de comunicacións para as freguesías do arredor e mantén unha certa actividade comercial e de servizos. A súa maior riqueza é a forestal e destaca pola súa producción de cortiza, xa que a sobreira medra en abundancia na cunca do "Río Grande".

O titular de Brántega é San Lourenzo, pero teñen festa tamén San Bartolomeu e Santa Cruz. A igrexa parroquial, do século XVIII, garda un retábulo barroco. Ademais da igrexa, hai tres capelas nos lugares de Moas, Casal e Feira Nova. Neste último víñase celebrando a feira, hoxe desaparecida.

No tocante á arquitectura civil, na aldea de Moas existe un vello casal con escudo nobiliario que pertenceu ao conde de Pallares.

## [editar] Bibliografía

A Comarca do Deza, Armando Vázquez Crespo e Daniel González Alén. Deputación de Pontevedra

Traído desde "http://gl.wikipedia.org../../../b/r/%C3%A1/Br%C3%A1ntega%2C_Agolada_3e69.html"

Categoría: Agolada

##### Views

- Artigo
- Discusión
- Revisión actual

##### Procura